የአማራና ቤኔሻንጉል ጉሙዝ ክልሎች በጋራ ሰላምና የሕዝብ ለሕዝብ ግንኙነት ዙሪያ እየመከሩ ነው
የአማራና ቤኔሻንጉል ጉሙዝ ክልሎች በጋራ ሰላምና የሕዝብ ለሕዝብ ግንኙነት ዙሪያ እየመከሩ ነው፡፡ውይይቱ በአማራ ክልል አዊ ብሔረሰብ አስተዳደር እንጅባራ ከተማ እየተካሄደ ሲሆን ምክክሩ በሁለቱ ክልል ምክር ቤቶች አስተባባሪነት ነው የተዘጋጀው፡፡ዓላማውም የተሻለ የጋራ ሰላምና የሕዝብ ለሕዝብ ግንኙነት ለመፍጠር ነው ተብሏል፡፡በውይይቱ ላይም የአማራ ክልል ርዕሰ መስተዳድር ገዱ አንዳርጋቸው እና የቤኔሻንጉል ጉሙዝ ክልል ርዕሰ መስተዳድር አሻድሊ ሀሰን ተገኝተዋል፡፡በዚህ ውይይት ላይ በቀጣይ የሁለቱ ክልል የህዝብ ለህዝብ ትስስሩን የበለጠ ለማጠናከርና የሚነሱ ችግሮችን በጋራ በመፍታት ሰላምና ልማት ለማረጋገጥ በትብብር መሥራት የሚችሉባቸውን አቅጣጫዎች ያስቀምጣሉ ተብሎ እንደሚጠበቅ ታውቋል፡፡(ምንጭ፡-የአማራ ብዙሃን መገናኛ ብዙሃን ድርጅት) 